Killswitch Engage

להקת קילסוויץ' אנגייג' בהופעה ב-Global Gathering, בשנת 2006 במיאמי שבפלורידה, ארצות הברית. משמאל לימין: מייק ד'אנטוניו, הווארד ג'ונס, ג'אסטין פולי, אדם דוטקיוויץ'

קילסוויץ' אנגייג' (באנגלית: Killswitch Engage, או בקיצור KsE או Killswitch) היא להקת מטאלקור מווסטפילד שבמסצ'וסטס, ארצות הברית. הלהקה נוסדה בשנת 1999 על ידי חברי שתי להקות לשעבר, Overcast ו-Aftershock. הלהקה חתומה בחברת ההקלטות Roadrunner Records, והוציאה חמישה אלבומי אולפן ו-DVD אחד. הלהקה מכרה למעלה מארבעה מיליון עותקים.

הלהקה השתתפה בפסטיבלים המוערכים
'Rock Am Ring' 'Reading and Leeds Festival', 'Ozzfest', 'Download Festiva' ,'Warped Tour' ו- 'Rock on the Range'.

 היסטוריה 
 השנים המוקדמות (1998–2000) 
בעקבות פירוק הלהקה שלו Overcast בשנת 1998, הבסיסט מייק ד'אנטוניו התחיל לנגן עם הגיטריסט של להקת Aftershock, אדם דוטקיוויץ'. לבסוף, כאשר שתי הלהקות התפרקו, דוטקיוויץ' גייס את הגיטריסט ג'ואל סטרוצל מAftershock, וג'סי ליץ' מ Nothing Stays Gold בתור סולן. סולן "קודר" יותר לשעבר בשם בריאן פייר (Brian Fair) היה מועמד בעצמו לתפקיד, אולם נבצר ממנו להצטרף בשל התחייבותו ללהקתו שדוז פול (Shadows Fall). ד'אנטוניו הבהיר שהלהקה מנגנת "בשביל הכיף", ו"בשביל דברים לעשות מהצד".

בשנת 1999, הלהקה הקליטה אלבום דמו המכיל ארבע רצועות, כולל השיר "Soilborn," שירם הראשון אי-פעם. האלבום יצא לאור בהופעה הראשונה של הלהקה, כלהקת חימום של להקת המלודיק דת' מטאל, In Flames.

 אלבום בכורה ואלבום שני (2000–2002) 
הלהקה הוציאה את אלבומם הראשון, Killswitch Engage, בשנת 2000. אף על פי שהאלבום אינו הצליח בצורה חריגה, ואינו שבר שיאים במצעדי המכירות, הלהקה צדה את עינו של קארל סברון (Carl Severson), עובד בחברת ההקלטות Roadrunner Records, שמיהרו להחתימם.
הלהקה מיהרה והחלה לכתוב חומרים עבור האלבום השני שלהם, Alive or Just Breathing.

הקליפ עבור הסינגל "My Last Serenade", הגדיל את חשיפת הלהקה, והאלבום הגיע למקום 37 במצעד ה-Heatseekers.

 זמר ומתופף חדשים (2002–2004) 
במהלך שחרור האלבום Alive or Just Breathing, שהולחן ונכתב עבור שתי גיטרות, הלהקה החליטה להתרחב ולהפוך לחמישייה ; המתופף Dutkiewicz הועבר לתפקיד הגיטרה השנייה, והמתופף הקודם של להקת Aftershock, טום גומז (Tome Gomes) הפך למתופף החדש. לאחר נישואיו של הזמר ליצ', ב 20 באפריל 2002 ותחילת מסע ההופעות של הלהקה, נפל הסולן לדיכאון. ליצ' הותיר את הלהקה לבדה ימים מספר לפני שהיו אמורים להופיע, כששלח להם אימייל בו הוא מודיע על התפטרותו.
הלהקה מיד החלה בחיפושה אחר סולן חדש, ומצאה את הווארד ג'ונס (Howard Jones) מלהקת Blood Has Been Shed. בתחילה, ג'ונס לא אהב את סאונד הלהקה בשמיעה ראשונית, אך לאחר מספר שמיעות חוזרות הוא החל לחבב את הלהקה. לאחר ששמע על בעיית חילוף הזמרים, יצר ג'ונס קשר עם הלהקה, והתקבל בתור מחליפו של ליצ'.

במהלך ההופעות בפסטיבל Ozzfest בבריטניה, המתופף גומז עזב את הלהקה בטענה שהוא מעוניין לבלות זמן רב יותר עם אשתו, להתמקד בלהקתו הקודמת Something of a Silhouette ומשום שהיה עייף מסדר היום הצפוף של הלהקה. הוא הוחלף על ידי ג'סטין פוליי (Justin Foley) מלהקת Blood Has Been Shed, הלהקה הקודמת של הזמר ג'ונס. פוליי הופיע לראשונה עם הלהקה בשנת 2003.

 אלבומים נוספים 

ב 11 במאי 2004 הוציאה הלהקה את אלבומה השלישי, The End of Heartache, שמוקם במקומות גבוהים במצעדי המכירות, דורג במקום ה-21 במצעד הבילבורד וזכה לביקורות חיוביות רבות. שיר הנושא מתוך האלבום, The End of Heartache, הפך לסינגל המרכזי של סרט האימה Resident Evil: Apocalypse, וזכה במקום ה-47 במצעדי הגראמי בקטגוריית "שיר המטאל הטוב ביותר".

ב-22 בנובמבר 2005 הוציאה הלהקה DVD בשם "Set This) World Ablaze)" המכיל הופעה מלאה, ודיסק בונוס המכיל סרט דוקומנטארי על חיי הלהקה. הדיסק זכה למעמד "זהב" בשנת 2006.

לאחר שלושה חודשי הקלטה, האלבום הרביעי של הלהקה As Daylight Dies יצא ב-21 בנובמבר,2006, ודורג במקום ה-32 במצעד הבילבורד היוקרתי, לאחר מכירות של למעלה מ-60,000 עותקים כבר בשבוע הראשון לצאתו. המתאבק סי. אם. פאנק השתמש בשיר This Fire מאלבום זה ככניסתו לזירה בתקופתו בארגון ההיאבקות העולמי WWE.

ב-30 ביוני 2009, הוציאה הלהקה את אלבומה החמישי, הנושא את שמה, בפעם השנייה. האלבום דורג במקום ה-7 במצעד הבילבורד, מה שדירג את הלהקה במקום הגבוה ביותר אי-פעם. לאחר צאת האלבום, הוזמנה הלהקה לנגן בפסטיבלים יוקרתיים יחד עם מרילין מנסון, לקונה קויל, בולט פור מיי ולנטיין ועוד.

ב-1 בדצמבר 2011, הלהקה הודיעה באופן רשמי שתיכנס לסטודיו בחודשים פברואר/מרץ 2012, להקלטת האלבום השישי.

 החלפת הזמרים 

ב-4 בינואר 2012, פרסמה הלהקה הודעה בה תמה דרכה עם סולנה ג'ונס. הלהקה לא מסרה פרטים רבים אודות סיבת העזיבה, אלא "סיבות אישיות" בלבד.

ב-8 בפברואר 2012, הודיעה הלהקה שהזמר המקורי של הלהקה ליצ', חוזר להיות הסולן הקבוע.

 דיסקוגרפיה 
 אלבומי אולפן 

(Killswitch Engage (2000

(Alive or Just Breathing (2002

(The End of Heartache (2004

(As Daylight Dies (2006

(Killswitch Engage (2009

(2013) Disarm the Descent

(Incarnate (2016

(atonement (2019

 DVD 

(Set This) World Ablaze (2005)

 חברי הלהקה 
 נוכחים 
 ג'סי ליץ' (Jesse Leach) - סולן (1999–2002, 2012 – הווה)
 מייק ד'אנטוניו (Mike D'Antonio) - בסיסט (1999 – הווה)
 ג'ואל סטרוצל (Joel Stroetzel) - גיטריסט (1999 – הווה)
 אדם דוטקיוויץ' גיטרה מובילה - (2002 – הווה), מתופף (1999–2002)
 ג'אסטין פולי (Justin Foley) - מתופף (2003–הווה)

 עבר 
 טום גומז (Tom Gomes) – מתופף (2002–2003)
 פיט קורטס (Pete Cortese) - גיטרה מובילה (2000–2001)
 הווארד ג'ונס (Howard Jones) - סולן (2002–2012)

 קישורים חיצוניים 


 דף הלהקה באתר פייסבוק

קטגוריה:להקות מטאלקור
קטגוריה:להקות רוק אמריקאיות
קטגוריה:להקות שהוקמו בשנת 1998